31996D0689
L 318/14
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 25 ноември 1996 година
за изменение на Решение 77/144/ЕИО относно определяне на стандартни кодове и правила относно изписване в машинно четивна форма на данните от изследванията на насажденията на някои видове плодни дървета и за определяне границите на производствените зони за тези изследвания
(текст от значение за ЕИП)
(96/689/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 76/625/ЕИО на Съвета от 20 юли 1976 г. относно статистическите изследвания, които следва да бъдат извършени от държавите-членки с цел определяне на производствения потенциал на овощните насаждения от определени видове (1), последно изменен с Регламент (ЕИО) № 1057/91 на Комисията (2), и по-специално член 4, параграф 4 и член 9 от нея,
като има предвид, че опитът, натрупан при провеждането на последното основно изследване, изисква определени изменения в общия списък на сортовете, които подлежат на изследване, и следователно е необходимо да бъде изменено приложение II към Решение 77/144/ЕИО на Комисията (3), последно изменено с Решение 95/531/ЕО (4);
като има предвид, че характеристиките на изследването са определени в член 2 от Директива 76/625/ЕИО, а подробните правила за приложение на този член са установени в съответствие с процедурата, предвидена по член 9 от същата директива;
като има предвид, че мерките, предвидени в настоящото решение, са в съответствие със становището на Постоянния комитет по земеделска статистика,
ПРИЕ НАСТОЯЩОТО РЕШЕНИЕ:
Член 1
Приложение II към Решение 77/144/ЕИО се заменя с приложението към настоящото решение.
Член 2
Адресати на настоящото решение са държавите-членки.
Съставено в Брюксел на 25 ноември 1996 година.